Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: a 9/1999. (III. 31.) PM rendelethez
Paragraph Index: 2249

4. Főtiszti rendfokozati jelzések Szürkésített zöld színű 36 mm széles — amelyből 2 széle 3-3 mm-es csíkban fűzöld színű — egybeszőtt selyem sípszalagból készült, 150 mm hosszú és a gallértőig érő félkörívben kerekített váll-lap vagy vállszalag, 3 mm széles, kétsodrású arany színű zsinórral szegélyezve. A lekerekített végétől 40 mm-re csúcsban végződő, ívelt záróvonalú, 30 mm széles, arany színű paszomány van rátűzve. A lekerekített vége középpontjában arany színű kisgomb található. 4.1. Őrnagy A váll-lap (vállszalag) egyenes végétől a csillag középpontjáig számított 25 mm-re a középvonalon 1 db, 20 mm átmérőjű, hatágú, ezüst színű csillag található. 4.2. Alezredes A váll-lap (vállszalag) egyenes végétől a csillag középpontjáig számított 25 mm-re 1 db, attól 30 mm-re további 1 db, összesen 2 db, a középvonalon elhelyezett, 20 mm átmérőjű, hatágú, ezüst színű csillag található. 4.3. Ezredes A váll-lap (vállszalag) egyenes végétől a csillag középpontjáig számított 25 mm-re 1 db, attól 30-30 mm-re további 2 db, összesen 3 db, a középvonalon elhelyezett, 20 mm átmérőjű, hatágú, ezüst színű csillag található.

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes